stanford-oval/wikipedia huggingface dataset:
פאבל אלכסנדרוביץ', הנסיך הגדול של רוסיה
ביוגרפיה > המהפכה הרוסית

במרץ 1917 נשלחו ניקולאי השני, קיסר רוסיה ומשפחתו לגלות בסיביר, ואילו פאבל הושם במעצר בית. לאחר מהפכת נובמבר נשלח פאבל למעצר, וביתו ונכסיו הוחרמו, אולם כעבור שבועיים הוא שוחרר בעקבות בריאותו הרופפת, וחזר להתגורר בצארסקויה סלו.
ב-27 בדצמבר 1917 הוחרמו כל נכסי בית רומנוב שהיו מופקדים בבנקים, ובעקבות כך איבד פאבל כל התכשיטים שירש מהוריו והיו מופקדים בבנקים. בתחילת ינואר 1918 התברר לפאבל ומשפחתו שהם לא יכולים להרשות לעצמם לחמם את ארמון צארסקויה סלו, והם נאלצו לעבור לדאצ'ה אנגלית סמוכה שהייתה שייכת לאחיינו בוריס ולדימירוביץ, הנסיך הגדול של רוסיה. זמן קצר לאחר שהם יצאו מהארמון, ביתם הופקע והפך למוזיאון, ואילו לנין הפקיע לעצמו את מכוניתם.
במרץ 1918 כל חברי בית רומנוב, כולל בנו של פאבל ולדימיר, נצטוו להירשם במטה הצ'קה, וזמן קצר לאחר מכן הם נשלחו משם לגלות ברוסיה הפנימית. ולדימיר נרצח בידי הבולשביקים יחד עם כמה קרובי משפחה אחרים ב-18 ביולי 1918 במכרה ליד אלאפאייבסק, יום לאחר הרצח של הצאר ניקולאי השני ומשפחתו הקרובה ביקטרינבורג. פאבל שהיה חולה מכדי לנסוע, נמלט בתחילה מגורל בנו, והמשיך לחיות חיים פשוטים עם אשתו ושתי בנותיהם בדאצ'ה של הנסיך הגדול בוריס. ב-2 באוגוסט 1918 בתו מריה פבלובנה ובעלה הנסיך סרגיי פוטיאטין באו להיפרד מפאבל, בעת שברחו מרוסיה דרך אוקראינה. שבוע לאחר מכן הציע השגריר הדני לפאבל להבריחו אל מחוץ למדינה, על ידי שיילקח לווינה במדים אוסטריים, יחד עם שיירה של שבויי מלחמה שמוחזרים לאוסטריה, אולם פאבל סירב בכל תוקף, והעדיף למות ולא ללבוש מדי אויב.
ביוגרפיה > מותו

ב-13 באוגוסט 1918 בשעה 03:00 לפנות בוקר נעצר פאבל, ולמחרת בבוקר נשלח לכלא ספאלרנאיה, שם כבר שהו בני דודיו: דמיטרי קוסטנטינוביץ', הנסיך הגדול של רוסיה, ניקולאי מיכאילוביץ', הנסיך הגדול של רוסיה וגאורגי מיכאילוביץ', הנסיך הגדול של רוסיה. אשתו של פאבל הורשתה לבקרו פעמיים בשבוע, ועשתה כל מה שיכלה כדי לשחררו. בנוסף אלכסנדרינה, מלכת דנמרק, שהייתה אחייניתם של הנסיכים הגדולים ניקולאי וגאורגי מיכאילוביץ', ניסתה להשיג את שחרורם, אולם ללא הצלחה.
ב-6 בדצמבר התדרדר מצבו הבריאותי של פאבל, והוא הועבר לבית החולים שבכלא. לפני שעזב, הוא הורשה להיפרד מבנותיו הצעירות, אירינה ונטליה, וזמן קצר לאחר מכן, אשתו דאגה להבריח את שתי הבנות לפינלנד.
בחג המולד הגיעה אשתו לראותו ולהביא לו אוכל, אולם היא הורשתה לראותו זמן קצר בלבד, וזו הייתה הפעם האחרונה שלהם ביחד. אשתו המשיכה לעשות ניסיונות נואשים על מנת לשוחררו באמצעות התערבות של מקסים גורקי, אולם כל הניסיונות עלו בתוהו.
ב-28 בינואר 1919 הועברו פאבל ובני דודיו לכלא אחר, ובשעה 03:00 לפנות בוקר הוצאו לחצר הכלא, בליווי חיילים מכל צד, וכעבור זמן קצר הוצאו להורג ביריות. פאבל שהיה כחוש וחולה מכדי לעמוד, נורה תוך שהוא שוכב על אלונקה. ארבעת הנסיכים נקברו בקבר אחים בחצר המבצר, וב-31 בינואר 1919 פורסם בפראבדה הידיעה על הוצאתם להורג של ארבעה הדוכסים.
משפחתו

ב-17 ביוני 1889 התחתן פאבל עם אלכסנדרה, נסיכת יוון ודנמרק, בתם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנה נולדו לו שני ילדים:
מריה פבלובנה, הנסיכה הגדולה של רוסיה (1890–1958)
דמיטרי פאבלוביץ', הנסיך הגדול של רוסיה (1891–1942)
ב-10 באוקטובר 1902 התחתן פאבל עם אולגה קארנוביץ' פאליי, ממנה נולדו לו 3 ילדים:
ולדימיר פאבלוביץ' פאליי (1897–1918)
אירינה פבלובנה פאליי (1903–1990)
נטליה פבלובנה פאליי (1905–1981)
עמר דיאב

| --- | --- |
עמר דיאב
עמר דיאב
 לידה:  11 באוקטובר 1961 (בן 62) פורט סעיד, מצרים
 שם לידה:  עמר עבד אל-באסט עבד אל-עזיז דיאב
 מוקד פעילות:  מצרים, המזרח התיכון, מערב אירופה, הודו, דרום אמריקה.
 תקופת הפעילות:  מ-1983 
 מקום לימודים:  Higher Institute of Arabic Music 
 סוגה:  פופ ערבי, פופ לטיני
 שפה מועדפת:  ערבית מצרית, אנגלית 
 כלי נגינה:  גיטרה, עוד
 חברת תקליטים:  Delta Sound, Nay for Media, רוטנה רקורדס, עאלם אל פן, EMI 
 שיתופי פעולה בולטים:  שב ח'אלד, שאקירה
 בן או בת זוג:  Shereen Reda (1989–1992) דינה אל שרביני (2018–2020) 
 מספר צאצאים:  1 
 פרסים והוקרה:  פרסי המוזיקה העולמית (1998)  פרסי המוזיקה העולמית (2007)  פרסי המוזיקה העולמית (2002)  פרסי המוזיקה העולמית (2014) 
 http://www.amrdiab.net/ (באנגלית)
 פרופיל ב-IMDb
 
עַמְר עבד אל-באסט עבד אל-עזיז דיאב הידוע כעמר דיאב (בערבית: عمرو دياب או عمرو عبد الباسط عبد العزيز دياب; נולד ב-11 באוקטובר 1961 בפורט סעיד) הוא זמר מוזיקת פופ מצרי, מלחין ושחקן קולנוע, אחד הכוכבים של זמרת ה"שעבי" בגרסתה המודרנית ו"אל ג'יל" בעולם הערבי. נודע בשירי האהבה המשלבים מקצבים וצלילים מסורתיים ערביים עם נגינה בכלים ערביים ומערביים כמו גיטרה. זכה בפרסי מוזיקת עולם בשנים 2007, 2002, 1998 ו–2009. תקליטיו הם רבי-מכר בעולם הערבי. שיחק בתפקידים משניים וראשיים במספר סרטים ערביים.
חייו הפרטיים

עמר דיאב התחתן פעמיים. מנישואיו (1992-1989) לאשתו הראשונה, שרין רידא, נולדה לו בשנת 1990 ילדה, נור. מנישואיו השניים, עם אישה סעודית, זינה מוחמד אשור, נולדו לו שלושה ילדים: התאומים (בת ובן) קנזי ועבדאללה, ובת נוספת בשם ז'אנה.
פרסים ואותות הוקרה

1997 - זמר השנה, השיר הטוב ביותר, הווידאו-קליפ הטוב ביותר, בפסטיבל הערבי השנתי
1998 - פרס המוזיקה העולמי במונקו - דיסק הפלטינה המשולש על השיר "נור אל-עין"
הוא הזמר הערבי הראשון שזכה בפרס העולמי למוזיקה של מונקו על האלבומים הנמכרים ביותר במזרח התיכון. הוא זכה בו שלוש פעמים: ב-1996 עם "נור אל-עין", ב-2001 עם Aktar Wahed ובשנת 2007 עם El leila De.
שלשה ערוצי טלוויזיה בערבית (Rotana music, Rotana cinema והערוץ הראשון המצרי) שידרו את התוכנית El Helm (החלום) לכבוד מלאת 25 שנות קריירה מוזיקלית, בהשתתפות השחקן Izzat abou Aouf כמספר.
2009 -הפרס למוזיקה של אפריקה - זמר השנה, שיר השנה, הזמר הטוב ביותר, הווידאו-קליפ הטוב ביותר *2009 - שני פרסים למוזיקה של התפוח הגדול - כזמר הטוב ביותר של השנה ועל מפעל חיים -
דיסקוגרפיה

Ya Tareek (1983) יא טריק (يا طريق הו, דרך)
Ghanny Men Albak (1984) ע'ני מן אלבךּ غنّي من قلبك (שיר מלבך)
(1985) We Mneen Ageeb Nas ומניין אגיב נאס? ومنين أجيب ناس (מניין אקבל תשובה, אנשים?)
Asef (1986) أسف אסף (סליחה)
Hala Hala (1987) האללה האללה هالله هالله (ברוך הבא, ברוך הבא)
Mayyal (1988) מַיאל ميال (מאוהב)
Khalseen (1988) خالصين (אנחנו תיקו)
(1988) Ya Helwa יא חלווה يا حلوة (הו מתוקה)
Shawwana (1989) שוואנה شوقنا (אני מתגעגעת)
Matkhafeesh (1990) מתחאפיש متخافيش (אל תדאג)
Habiby (1991) חבּיבּי حبيبي (אהובי)
Ayyamna (1992) איאמנא أيامنا (ימינו)
Ice Cream Fe Gleem (1992) (ايس كريم في جليم גלידה עם ניצוץ)
Zekrayat (1993) זכּריאת ذكريات (זיכרונות)
Ya Omrina (1993) יא עֹמְרִנא ياعمرنا (חיינו)
Weylomony (1994) וילומוני و يلوموني (הם נוזפים בי)
Rag'een (1995) ראגעין راجعين (נחזור)
Nour El Ain (1996) نور العين נור אל-עין (אור העין)
Awedony (1998) עוודוני عودوني (הרגילו אותי)
Amarain (1999) אמרין قمرين (שני ירחים)
Tamally Maak (2000) תַמַלי מעאךּ تملي معاك (תמיד איתך)
Aktar Wahed (2001) אַכְּתַר ואחִד أكتر واحد (הכי-הכי)
Allem Alby (2003) עלם אלבי علم قلبي (למד את לבי)
Leily Nahary (2004) לילי נהארי ليلي نهاري (יומי, לילוי)
Kammel Kalamak (2005) כמל כלאמך كمّل كلامك (תמשיך לדבר)
El Leila Di (2007) אל ליילה די الليلا دي (הלילה הזה)
Wayaah (2009) וויאה ويّاه (איתו)
Aslaha Betfreq (2010) אסלהא בתפרק اصلها بتفرق (היא לא כמו אחרות)
Banadeek Ta'ala (2011) بناديك تعالى (בואי, אני קורא לך)
El Leila (2013) אל-לילה الليلة (הלילה)
Shoft El Ayaam (2014) שפת אל-איאם شفت الأيام
Ahla w Ahla (2016) أحلي و أحلي אחלה ואחלה (יותר ויותר יפה)
מקורות נוספים

David Lodge, Bill Badley, Egypt - Popular/Street Music:cairo hit factory, in World Music, Rough Guide, Africa, Europe and Middle East, Vol One 1999 p. 343, 346.
הערות שוליים

1 2  D.Lodge, B.Badley 1999
| --- | --- |
בקרת זהויות :  NLI: 987007508073205171  BnF: cb13973364c (data)  GND: 134710096  ISNI: 0000 0000 7839 7483  LCCN: no00008549  MusicBrainz: ba26c1ff-e5e2-42c2-b1d7-b6f82ebc37ac  NKC: xx0036206  SUDOC: 244078599  VIAF: 85525249   WorldCat (עם VIAF): 85525249
פלדה מהירה

פלדה מהירה (באנגלית: high speed steel או HSS) היא קבוצת משנה של פלדת כלים, המשמשת כחומר גלם לייצור כלים לעיבוד שבבי, כגון להבי מסורים חשמלים ומקדחים.
פלדה מהירה החליפה את כלי הפלדה הישנים, שהיו עשוים מפלדת פחמן גבוה, שהיה בשימוש נרחב עד שנות 1940. המעבר נבע מהיכולת לעמוד בטמפרטורות גבוהות יותר, מבלי לאבד את מזגו (קשיות). תכונה זו מאפשרת לפלדה המהירה לחתוך מהר יותר מאשר פלדת פחמן גבוה, ומכאן השם 'פלדת מהירות גבוהה'. בטמפרטורת החדר, לאחר ביצוע הטיפול חום המומלץ, פלדה מהירה בעלת קשיחות גבוהה (מעל קשיות רוקוול 60) והתנגדות שחיקה (קשורה בדרך כלל לתוכן טונגסטן ונדיום המשמשים לעיתים קרובות ב- HSS) בהשוואה לפחמן ולפלדות של כלי עבודה אחרים.
פול טיילור

| --- | --- |

 לידה:  29 ביולי 1930 וילקינסבורג, ארצות הברית 
 פטירה:  29 באוגוסט 2018 (בגיל 88) מנהטן, ארצות הברית 
 מדינה:  ארצות הברית 
 השכלה:  בית הספר ג'וליארד  אוניברסיטת סירקיוז  אוניברסיטת נבדה, לאס וגאס  בית הספר האפיסקופלי  של וירג'יניה 
 מעסיק:  Martha Graham Dance Company, ניו יורק סיטי בלט, להקת המחול של פול טיילור 
 פרסים והוקרה:  אביר מסדר האמנויות והספרות (1969)  פרס מרכז קנדי (1992)  המדליה הלאומית לאומנויות (1993)  עמיתי מקארתור (1985)  מלגת גוגנהיים  פרסי הכוריאוגרפיה האמריקנים 
 www.ptdc.org
 
עטיפת האוטוביוגרפיה של פול טיילור, צילומים של קארל ואן וכטן, 1960 מתוך "אפיזודות" עבודה משותפת של ג'ורג' בלנשין ושל מרתה גרהם.
פול טיילור (באנגלית: Paul Taylor;‏ 29 ביולי 1930 – 29 באוגוסט 2018) היה רקדן וכוריאוגרף אמריקאי.
ביוגרפיה

נולד בפנסילבניה. למד באוניברסיטת סירקיוז ציור ושחיה באמצעות מלגה, שם נחשף פעם ראשונה למחול. המשיך את לימודיו בבית הספר ג'וליארד ובאמריקן דאנס פסטיבל שבמכללת קונטיקט, שם בשנת 1952 צד את עיניהם של מרתה גרהם, חוזה לימון, צ'ארלס ווידמן ודוריס האמפרי.
הופיע בלהקות המחול של מרס קנינגהם, מרתה גרהם וג'ורג' בלנשין. עבד עם דוריס האמפרי, צ'ארלס ווידמן וג'רום רובינס, רקד בכמה מעבודותיה של אנה סוקולוב, והקים בשנת 1954 את להקת המחול "פול טיילור".
בהופעה הראשונה של ערב שלם מעבודותיו באולם קאופמן בשנת 1957 במנהטן, במסגרת ניסיון מינימליסטי, הוצגה יצירת מחול בה פול עמד ללא תנועה, רקדנית ישבה ללא תנועה ולאחר ארבע דקות המסך ירד, בתגובה כתב לואיס הורסט בדאנס אובזרבר ביקורת ריקה.
יצירותיו: "דואט" "כתובות זיכרון", "הממלכה המשוסעת" ו"דיגיטי", בוצעו בישראל על ידי להקת בת דור.
נפטר ב-29 באוגוסט 2018.
עמקיא

גליל בכתב יתדות שומרי הדומה ל"גליל ברטון" אשר בו מוזכרת "עמקיא".
עמקיא (Amqia) היא ישות בבלית מקודשת עתיקה, אשר ממנה נוצרו שמים וארץ על פי המסורת הבבלית. פירושה המילה בארמית הוא ה"מצולה העמוקה" "העמוק" או "מעמקים". הישות הזאת קשורה לחושך ולירח.
הישות המקודשת עמקיא

בסיפור הבריאה הבבלי המקביל לסיפור אנומה אליש, בגרסה שנכתבה ביוונית על ידי ההיסטוריון, הסופר והכוהן הבבלי-הלניסטי ברוסוס (Berossus) במאה ה-3 לפני הספירה מוסברת המילה עמקיא בפירושים: "המצולה העמוקה", "העמוק", "מעמקים", "האוקיינוס", ומוסבר שפירוש המילה הוא גם "הירח". מידע זה מופיע בספר "הספרים הסודיים והספרות המוקדמת של המזרח" שיצא לאור בשנת 1917, ועליו חתומים מיטב האשורולוגים בשלוש יבשות. לרוב התרגום באנגלית הוא: The Deep.
על פי התיאור של ברוסוס, האל באלוס (Belus) הבבלי, שעמד בראש פנתאון האלים חילק את הישות העתיקה הזאת לשניים את חציה הפך לאדמה ואת חציה הפך לשמיים. הוא "פיצל את החושך" "וצימצם את היקום ויצר סדר".
המלחמה של האל באלוס היא מול עמקיא ומול אלמנטים של המהות הנשית, שכן כל האלמנטים האלה של אוקיינוס, מים ומעמקים, חושך וירח מוגדרים כאלמנטים הקשורים לצד הנשי.
מזמורי קודש שומריים ל"מצולה העמוקה"

סיפור הבריאה השומרי הקדום מתחיל ומספר על ה"מצולה העמוקה" (deep abyss). בשומר המים וה"מצולה העמוקה" היו ישויות מקודשות. ג'ורג' אהרון ברטון תרגם ב-1918 גליל בכתב יתדות שומרי המכונה "גליל ברטון" (אנ') שהתגלה בעיר ניפור. ממצא זה מתוארך ל-2400 לפני הספירה.

.
במזמור נאמר:
| --- | --- |
The deep abyss for a libation bow  By thy wind, O lady : המצולה העמוקה עבור נֶסֶך בקידה  על ידי הרוח שלך, הו גבירה  
ובמזמור אחר באותו מקור נאמר:
| --- | --- |
O well of the mighty abyss, give  protection! : הו, באר של המצולה האדירה, העניקי  הגנה! 
כלומר "המצולה העמוקה" הייתה ישות או אלוהות שאליה התפללו וביקשו עזרה והגנה, ישות שהייתה קשורה למים ולבאר המוזכרת בשיר.
הממלכות המסופטמיות יושבות על הנהרות הפרת והחידקל באזור בעל אקלים חם, וניתן להבין מדוע מקורות המים היו מקודשים בתרבות הזאת.
האבזו - האפסו

יש אלוהות עתיקה נוספת הקשורה למי המעמקים. אבזו (בשומרית Abzu) נכתב באכדית אפסו (Apsu). האבזו - המים מתחת לפני הקרקע שמקושרים אל בארות, מעיינות ומקווי מים מתוקים, מקושר גם לחושך. מים אלו קשורים גם לטקסי הטהרה.
במקדשים הייתה בריכת מים מקודשים המיועדת להיטהרות ששמה היה 'אבזו'.
האל אאה היושב באבזו הוא פטרון המים המתוקים, אלוהי הטיהור הפולחני.
על פי המתואר על מקדש אסגילה בבל, היה בו אגם קטן ששמו "אָבְּזוּ" (השם ניתן לו על ידי הכהנים במקדש).
במיתוס אנומה אליש, (לוח 6 שורות 60–64), נאמר:
מציטוט זה ניתן לראות כי על פי התפיסה השומרית-בבלית המים שמתחת והמים שברקיע הם מכלול אחד שלם.
הקשר בין עמקיא לאלה תיאמת

במיתולוגיה המסופוטמית, תיאמת היא אלת הים הקדומה ואם הדור הראשון של האלים. באפוס אנומה אליש מסוף האלף השני לפני הספירה מתוארת תיאמת כאם כל האלים. כתוצאה ממיזוג מימיה עם מימיו של אַפְּסוּ, אל המים המתוקים. באפוס מתוארת המלחמה שניהלה נגד צאצאיה האלים, ובראשם מרדוך בן האלים, אשר יוצא להילחם בה. מגופתה המבותרת יצר מרדוך את השמים ואת הארץ. מעיניה הדומעות של תיאמת נוצרו נהרות הפרת והחידקל וזנבה היה לשביל החלב.
השם "תיאמת" קשור, ככל הנראה, למילה האכדית תאמתו "tâmtu", ובצורתה הקדומה יותר תי'אמטום "ti'amtum" המציינת ים ומקבילה למילה העברית "תהום".
בסיפור המבול בבראשית ז י"א כתוב "נִבְקְעוּ כָּל מַעְיְנֹת תְּהוֹם רַבָּה", פירוש המילה רבה הוא "גדולה" (כמו סבתא רבה שהיא הסבתא הגדולה). יש אשורולוגים וחוקרי מקרא הטוענים כי המושג המקראי "תהום" והביטוי המקראי תהו ובהו קשורים אל האלה תיאמת.
הסיפור על תיאמת מקביל לסיפור על עמקיא המופיע בסיפור הבריאה הבבלי, בגרסה שנכתבה ביוונית על ברוסוס: "היו היה זמן בו לא היה דבר, מלבד החושך ותהום המים." ובהמשך הסיפור שם נאמר: "מי שהיה אמור להיות בראש כל אלו (מפלצות התהום) הייתה אישה בשם אומורוקה (Omoroca) [שיבוש של המילה הארמית Amqia - 'העמוק' או 'אוקיינוס'] ... באלוס (Belus האל בל מרדוך) חתך את האישה לשניים מתוך מחצית אחת שלה הוא יצר את האדמה ומתוך החצי השני הוא יצר את השמיים".
מסיפור זה עולה כי הישות הקדומה תיאמת-תהום, היא זהה או דומה לישות הקדומה עמקיא-מעמקים.
הקשר בין עמקיא לאלה באהו

"באהו (BaU) – אפשר שהאלה הבולטת ביותר בתקופה הבבלית הקדומה הייתה באהו." כך מתאר את האלה מוריס יאסטרוב ג'וניור (Morris Jastrow Jr.) פרופסור לשפות שמיות באוניברסיטת פנסילבניה בספרו "הדת של בבל ואשור." בכתביו הוא מגדיר אותה "אם האלים" "האם הגדולה" אשר ילדה את האנושות.
יש גרסאות רבות של תיעתוק שמה של האלה המסופוטמית באהו (BaU) במחקרים שונים היא מופיעה בתעתוק: Bao Bahu ועוד.
חוקר המיתולוגיות אברהם סמיית פאלמר (Abram Smythe Palmer) אומר "בחלק הדרומי של בבל היה זה 'החומר חסר הצורה, החלל הריק' שהיה ידוע בשם באהו (Bahu) 'האם הגדולה, יוצרת האנושות', באהו עמקי התהום (The deep of chaos)." והוא משתף בתחושותיו לגבי הישות הזאת: "הארץ לבשה צורה, אבל בתוך רחם אשר עדיין הוא מים, כעובר לא מפותח"
האשורולוג ארצ'יבלד הנרי סייס (Archibald Henry Sayce) מסכם ואומר: "אם באהו, לכן, הייתה אי פעם מזוהה עם ה"עמוק" במוחו של הבבלי הדרומי, זה היה חייב להיות כאשר ה"עמוק" חדל להיות תהום מימי של כאוס והפך לביתו של הבורא אהה, המביא מימיו מהרקיעים שממעל."
בהמשך, בעלה של באהו, האל הבורא אהה (Ea) אל האוקיינוסים הוא שמוצג בתור "האל של המעמקים" (god of the deep)
במקורות מסופטמים אחרים באהו מופיעה כאמא של האל אהה
דמותו, כמו דמותה של האלה באהו מופיעות פעמים רבות יחד עם דגים. בנוסף לדגים באהו מופיעה פעמים רבות עם ברווזים וצפורי מים.
במזמורים לאלות ממשיך הקשר למקור המים הקדום. למשל במזמור לנינסינה נאמר שנינסינה היא האם באהו (Bau), אשר כוחותיה האלוהים הם אדירים, אשר יושבת בתוך האבזו (abzu) מקור המים הראשוני הקדום.
בנוסף, הישות עמקיא הוגדרה כישות של מים ושל הירח וגם האלה באהו, האם הגדולה, מזוהה עם מים ועם הירח המהווים חלק מהייצוגים הקבועים שלה.
הן האם הגדולה באהו והן תיאמת, קשורות אל הישות הקדומה עמקיא ושומרות על מאפייניה.
פול טובייה

| --- | --- |
אין תמונה חופשית
 לידה:  3 באפריל 1915 Saint-Vincent-sur-Jabron, צרפת 
 פטירה:  17 ביולי 1996 (בגיל 81) כלא פרן, צרפת 
 מדינה:  צרפת 
 מקום קבורה:  בית הקברות של פרסן 
 השכלה:  École des cadres d'Uriage 
 השקפה דתית:  נצרות קתולית 
 
פול טובייה (בצרפתית: Paul Touvier;‏ 3 באפריל 1915 – 17 ביולי 1996), משתף פעולה צרפתי שהורשע בפשעים נגד האנושות.
חייו

פול טובייה נולד למשפחה קתולית בשנת 1915. בימי צרפת של וישי, בהיותו בשנות העשרים לחייו, הצטרף למיליציה הצרפתית הפרו-נאצית. הוא נתמנה לראש המודיעין של המיליציה באזור העיר ליון ופעל בכפיפות לקלאוס ברבי ראש הגסטפו בליון, שכונה בשם "הקצב מליון" ואשר נשפט בשנת 1987 למאסר עולם.
טובייה השתתף בפעולות המיליציה נגד אנשי תנועת ההתנגדות הצרפתית ("הרזיסטנס") ונטל חלק בפעולות המיליציה בריכוז יהודי צרפת ושילוחם להשמדה. הוא אף הוציא להורג במו ידיו, בשנת 1944, בעיירה ליד ליון, שבעה יהודים כמעשה נקם על רצח שר התעמולה של וישי על ידי אנשי הרזיסטנס בפריז. זכה לכינוי "ברבי הצרפתי".
לאחר המלחמה הסתתר בזהות בדויה, ובשנת 1946 הורשע שלא בפניו בבגידה ונדון למוות.
טובייה נעצר בשנת 1947 אך הצליח להימלט. בשנת 1966, כאשר חלפה תקופת התיישנות בת עשרים שנה ולא ניתן היה יותר לבצע את גזר הדין נגדו, חדל מלהסתתר והגיש בקשה לחנינה. הנשיא ז'ורז' פומפידו נעתר לבקשה ובשנת 1971 חנן את טובייה, דבר שאיפשר לו לחזור לליון ולהחזיק ברכושו ובנכסיו. הדבר עורר תרעומת בצרפת ונטען כי נכסיו הם נכסים שהוחרמו מיהודים שנשלחו להשמדה.
הזעם בציבור עורר מחדש את המערכת המשפטית, ובשנת 1973 הועמד טובייה לדין על ביצוע פשעים נגד האנושות. בין יתר האישומים נכלל גם האישום בדבר רציחתם של שבעת היהודים בשנת 1944. הוא נמלט שוב ונתפס רק בשנת 1989 כשהוא מסתתר במנזר קתולי בעיר ניס.
"איני מתחרט על דבר" הצהיר בעת מעצרו. העובדה שמצא מחסה בחסות הכנסייה הקתולית הדגישה שוב את הקשר שנתקיים בימי צרפת של וישי בין הכנסייה הקתולית לבין שלטונות וישי.
טובייה שוחרר זמנית בשנת 1991 ומשפטו התנהל בשנת 1994 והוא נדון למאסר עולם. הוא היה הצרפתי הראשון שנדון על פשעים נגד האנושות (השני היה מוריס פאפון). הוא מת ממחלת הסרטן בשנת 1996, בהיותו במאסר.
עץ תאנה (סרט)

| --- | --- |

 בימוי:  עלמוורק דוידיאן
 הופק בידי:  נעמי לבארי סער יוגב
 תסריט:  עלמוורק דוידיאן
 עריכה:  אריק להב ליבוביץ
 שחקנים ראשיים:  בית לחם אסמאמאווה יוהנס מוסה וויינשיט בלאצ'ו מרתה גטאצ'הו מטקו היילו
 מוזיקה:  ג'ון גירטלר, יאן מיסרה
 צילום:  דניאל מילר
 מדינה:  ישראל ישראל  אתיופיה אתיופיה גרמניה גרמניה צרפת צרפת
 חברה מפיצה:  בתי קולנוע לב
 הקרנת בכורה:  קנדה קנדה: 27 באוגוסט 2018 ישראל ישראל: 27 בספטמבר 2018
 משך הקרנה:  93 דקות
 שפת הסרט:  אמהרית
 סוגה:  דרמה
 תקציב:  5.3 מיליון שקל
 פרסים:  פרס "Audentia" לסרט הטוב ביותר שביימה אישה בפסטיבל הסרטים הבינלאומי בטורונטו   פרס הצילום הטוב ביותר בטקס פרסי אופיר לשנת 2018
 סרט קודם:  עם הפנים לקיר
 דף הסרט ב־IMDb
עץ תאנה (באמהרית: የሾላ ዛፍ, באנגלית: Fig Tree) הוא סרט קולנוע דרמה ישראלי משנת 2018 שכתבה וביימה עלמוורק דוידיאן. זה הסרט העלילתי הארוך הראשון שנעשה בארץ על ידי במאית יוצאת אתיופיה. הסרט הוקרן בבכורה עולמית בפסטיבל הסרטים הבינלאומי בטורונטו כחלק ממסגרת דיסקברי לבמאים בתחילת דרכם, ודוידיאן זכתה בו בפרס "Audentia" לסרט הטוב ביותר שביימה אישה.
תקציר העלילה

הסרט מתרחש בעיצומה של מלחמת האזרחים האתיופית בשנת 1989 ועוקב אחר מינה, נערה יהודיה בת 16 המתגוררת עם סבתהּ ואחיה הפצוע בפאתי עיר הבירה אדיס אבבה. מינה (בית לחם אסמאמאווה) מבלה את זמנה עם אלי (יוהנס מוסה), חבר ילדות, לצד עץ תאנה מבודד. אלי מסתתר מפני הצבא והשלטונות שמגייסים את הגברים והנערים של העיר. בצל המלחמה, משפחתה היהודית של מינה הוגה תוכנית לברוח לישראל - אך מינה מסרבת להותיר את אלי הנוצרי מאחור ומנסה לצרף אותו למסע.
הפקה

הסרט הופק במשך כשש שנים וצולם באתיופיה בקו-פרודוקציה ישראלית-גרמנית-צרפתית. הסרט הופק בסיוע קרן יהושע רבינוביץ לאמנויות, קרן אבי חי, קרן גשר לקולנוע רב תרבותי, חממת סם שפיגל לקולנוע בינלאומי ירושלים, מועצת הפיס לתרבות ולאמנות, World Cinema Fund, Cinema Du Monde ו-MFG. הסרט מופץ על ידי קולנוע לב.
משחק ודמויות

הסרט דובר אמהרית וצולם בפאתי אדיס אבבה עם צוות שחקנים מקומי.
| שם | דמות |
| --- | --- |
בית לחם אסמאמאווה: מינה
יוהנס מוסה: אלי
וויינשיט בלאצ'וה: 
מרתה גטאצ'הו: 
מטקו היילו:
פרסים ומועמדויות

| שנה | ארגון | קטגוריה | פרס | מועמד/ים | תוצאה | סימוכין |
| --- | --- | --- | --- | --- | --- | --- |
| 2014 | קרן סם שפיגל | החממה לקולנוע | התסריט המקורי הטוב ביותר | עלמוורק דוידיאן | זכייה | ‏ |
| 2017 | פסטיבל הקולנוע ירושלים | מסלול השלמת הפקה | סרט בתהליך עבודה | עץ תאנה | זכייה | ‏ |
| 2018 | פרס אופיר לשנת 2018 | מסלול עלילתי ארוך | הסרט העלילתי הטוב ביותר | עץ תאנה | מועמדות | ‏ |
| 2018 | פרס אופיר לשנת 2018 | מסלול עלילתי ארוך | התסריט המקורי הטוב ביותר | עלמוורק דוידיאן | מועמדות | ‏ |
| 2018 | פרס אופיר לשנת 2018 | מסלול עלילתי ארוך | העיצוב האמנותי הטוב ביותר | דני אבשלום | מועמדות | ‏ |
| 2018 | פרס אופיר לשנת 2018 | מסלול עלילתי ארוך | העריכה הטובה ביותר | אריק להב ליבוביץ | מועמדות | ‏ |
| 2018 | פרס אופיר לשנת 2018 | מסלול עלילתי ארוך | הצילום הטוב ביותר | דניאל מילר | זכייה | ‏ |
| 2018 | פסטיבל טורונטו | התחרות הרשמית | הסרט הטוב ביותר שביימה אישה | עלמוורק דוידיאן | זכייה | ‏ |
| 2018 | פסטיבל חיפה | התחרות הרשמית | הסרט העלילתי הטוב ביותר | עץ תאנה | מועמדות | ‏‏ |
| 2018 | פסטיבל חיפה | התחרות הרשמית | פרס הצילום הטוב ביותר ע"ש ענת פרחי | דניאל מילר | זכייה | ‏ |
| 2018 | פסטיבל תרבות יהודית בוורשה | התחרות הרשמית | הסרט העלילתי הטוב ביותר | עלמוורק דוידיאן | זכייה | ‏ |
| 2018 | פסטיבל תרבות יהודית בוורשה | התחרות הרשמית | פרס הצילום הטוב ביותר | דניאל מילר | זכייה | ‏ |
| 2018 | פסטיבל הקולנוע היהודי בירושלים | התחרות הרשמית | התחרות הבינלאומית | עץ תאנה | מועמדות | ‏ |
| 2019 | פסטיבל הקולנוע הבינלאומי בפאלם ספרינגס | התחרות הרשמית | World Cinema Now | עץ תאנה | מועמדות | ‏ |
| 2019 | פסטיבל הקולנוע גוטבורג | התחרות הרשמית | Ingmar Bergman Competition | עץ תאנה | מועמדות | ‏ |
| 2019 | פסטיבל הקולנוע היהודי בניו יורק | התחרות הרשמית |  |  | מועמדות | ‏ |
| 2019 | פסטיבל הקולנוע היהודי במיאמי | התחרות הרשמית |  |  | מועמדות | ‏ |
| 2019 | פסטיבל הקולנוע היהודי באטלנטה | התחרות הרשמית | Emerging Filmmaker | עץ תאנה | זכייה | ‏ |
| 2019 | פסטיבל סרטי הנשים הבינלאומי במדריד | התחרות הרשמית | הסרט הטוב ביותר | עץ תאנה | זכייה |  |
| 2019 | פסטיבל סרטי הנשים הבינלאומי במדריד | התחרות הרשמית | בחירת הבלוגרים | עץ תאנה | זכייה |  |
| 2019 | International Film Festival Vues d'Afrique |  התחרות הרשמית | הסרט הטוב ביותר | עץ תאנה | זכייה |  |
| 2019 | International Film Festival Vues d'Afrique |  התחרות הרשמית | השחקנית הטובה ביותר | בית לחם אסמאמאווה | זכייה |  |
| 2019 | Tarifa-Tangier African Film Festival | התחרות הרשמית | Best Fiction Feature | עץ תאנה | זכייה | ‏ |
| 2019 | Moscow Jewish Film Festival | התחרות הרשמית | Main Mompetition | עץ תאנה | מועמדות |  |
| 2019 | IndieBo - Independent Film Festival Bogotá | התחרות הרשמית | הסרט הטוב ביותר | עץ תאנה | מועמדות |  |
| 2019 | Berlin-Brandenburg JFF | התחרות הרשמית | Best International Film Award | עץ תאנה | זכייה |  |
| 2019 | Festival des Cinémas d'Afrique du Pays d'Apt | התחרות הרשמית | ציון לשבח | עץ תאנה | זכייה |  |
| 2019 | פרסי פורום מבקרי הקולנוע בישראל | התחרות הרשמית | שחקנית השנה | בית לחם אסמאמאווה | זכייה |  |
ראו גם

עם הפנים לקיר
עלמוורק דוידיאן
הערות שוליים

↑  מור פלד, מסרט הגמר לפיצ'ר הראשון, באתר רשת, ‏30 באוגוסט 2018
↑   איתמר זהר, "עץ תאנה", סרטה של הבמאית הישראלית אלמורק דוידיאן, יוקרן בפסטיבל טורונטו, באתר הארץ, 21 באוגוסט 2018
↑  ישי קיצ'לס, במאית ישראלית זכתה בפרס בפסטיבל טורונטו, באתר ישראל היום, 16 בספטמבר 2018
↑  נירית אנדרמן, חוזרת דרך הקולנוע אל ילדותה באתיופיה, באתר הארץ, 6 ביוני 2017
↑  החממה הבינלאומית, באתר סם שפיגל בית ספר ליצירה קולנועית, ‏2014
↑  "פיצ'פוינט" ירושלים 2017, באתר פסטיבל הקולנוע ירושלים, ‏2017
↑  איתמר רונאל, ‏"האופה מברלין" הוא הזוכה הגדול באופיר 2018, באתר ‏מאקו‏, 6 בספטמבר 2018
↑  נירית אנדרמן, גיא נתיב ואלמורק דוידיאן זכו בפרסים בפסטיבל טורונטו, באתר הארץ, 16 בספטמבר 2018
↑  עץ תאנה | FIG TREE, באתר פסטיבל חיפה, ‏2018(הקישור אינו פעיל)
↑  Black Sheep Film Productions Ltd., פייסבוק, ‏29 בספטמבר 2018
↑  FIG TREE, Warsaw Jewish Film Festival, ‏2018
↑  עץ תאנה בפסטיבל הקולנוע היהודי, באתר סינמטק, ‏2018
↑  Fig Tree, Palm Springs International Film Festival, ‏2019
↑  Fig Tree, Göteborg Film Festival, ‏2019
↑  New York Jewish Film Festival 2019 - Fig Tree, Film Society Lincoln Center, ‏2019
↑  Fig Tree, Miami Jewish Film Festival, ‏2019
↑  2019 AJFF Jury Prizes Announced, Atlanta Jewish Film Festival, ‏27 בפברואר 2019
↑  Fig Tree, Festival Cine por Mujeres, ‏1 באפריל 2019
↑  Palmarès du 35e Festival international de cinéma Vues d’Afrique, L'initiative, ‏15 באפריל 2019
↑  TARIFA-TANGIER AFRICAN FILM FESTIVAL PROUDLY ANNOUNCES THE WINNERS OF 2019, Tarifa-Tangier African Film Festival, ‏3 במאי 2019
↑  Инжир, MJFF - Moscow Jewish Film Festival, ‏20 ביוני 2019
↑  FIG TREE, IndieBo, ‏12 ביולי 2019 (ארכיון)
↑  VERGABE DER GERSHON-KLEIN-FILMPREISE, ewish Film Festival Berlin & Brandenburg (JFBB), ‏ספטמבר 2019 (בגרמנית) (ארכיון)
↑  Les Palmarès 2019, Festival des cinémas d'Afrique du pays d'Apt, ‏נובמבר 2019
↑  [0=68.ARBmO1jg1l21s-DDylqE1gFxuRI860fFILiIh9-cTa3HtS-IGDRWOrQSplYL7cWiyD67v1PV500B2iCdxEjKIltUo6x5FJMG8RKaAZfao34Gxpf6kaND4THYeLrQgLA_HxejGO1ME4Z9bGvG7idxb-iQgwKDt_ZtNFJSNZ0x65W9Dj0cYR3F8A1icb4ZCTgXyg3anBNH-hxz0gJynzCjgixLuUkB7lqMUsxBF6JUAArQWF43vPTCt6V29-HlUvRyyAms2Lz6INgVZp07M5O-ETgj4KfaXAy7SevU4wpzzIlNMhP3AS2J2G05Yn-iGQznc91ElFQaV1_U3v2wimUFfj61OQ&__tn__=-R פרסי פורום מבקרי הקולנוע 2019 - רשימת הזוכים המלאה], באתר פייסבוק, ‏22 בדצמבר 2019